Vyhodnotenie pripomienkového konania

Spôsob pripomienkového konania: bežný (v termíne od 18. apríla 2002 do 10. mája 2002)

Zoznam oslovených subjektov:

 1.  podpredseda vlády pre legislatívu
 2.  podpredseda vlády pre ekonomiku
 3.  podpredsedníčka vlády pre európsku integráciu
 4.  podpredseda vlády pre ľudské a menšinové práva a regionálny rozvoj 
 5.  Ministerstvo hospodárstva SR
6.  Ministerstvo financií SR
 7.  Ministerstvo dopravy, pôšt a telekomunikácií SR
 8. Ministerstvo pôdohospodárstva SR
 9. Ministerstvo výstavby a regionálneho rozvoja SR
10. Ministerstvo vnútra SR
11. Ministerstvo spravodlivosti SR
12. Ministerstvo zahraničných vecí SR
13.  Ministerstvo práce, sociálnych vecí a rodiny SR
14.  Ministerstvo životného prostredia SR
15. Ministerstvo školstva SR
16. Ministerstvo kultúry SR
17. Ministerstvo zdravotníctva SR
18.  Ministerstvo pre správu a privatizáciu národného majetku SR
19. Úrad vlády SR, odbor vládnej legislatívy
20. Úrad vlády SR, Sekcia Inštitút pre aproximáciu práva
21. Úrad vlády SR, Sekcia hospodárskej politiky
22. Úrad vlády SR, Sekcia obrany a bezpečnosti
23. Protimonopolný úrad SR
24. Štatistický úrad SR
25. Úrad pre štátnu službu
26. Úrad geodézie, kartografie a katastra SR
27. Úrad jadrového dozoru SR
28. Úrad pre normalizáciu, metrológiu a skúšobníctvo SR
29. Úrad pre verejné obstarávanie
30. Úrad priemyselného vlastníctva SR
31. Správa štátnych hmotných rezerv SR
32. Národný bezpečnostný úrad
33. Generálna prokuratúra SR
34. Národná banka Slovenska
35. Najvyšší kontrolný úrad SR
36. Najvyšší súd SR
37. Združenie miest a obcí Slovenska
38. Konfederácia odborových zväzov SR
39. Asociácia zamestnávateľských zväzov a združení SR
40. Odborový zväz civilných zamestnancov Armády SR
41. Vojenská kancelária prezidenta SR
42. Úrad vlády SR, Sekcia kontroly

Počet oslovených subjektov: 42
Zaslali do stanoveného termínu: 38
Zaslali po termíne: 1
Vôbec nezaslali: 3 (podpredseda vlády pre ekonomiku, Najvyšší súd SR, Konfederácia odborových zväzov SR)
Subjekty, ktoré nemali pripomienky: 34

Počet vznesených pripomienok:  9
Počet akceptovaných: 4 a 2 pripomienky boli akceptované čiastočne 
Počet neakceptovaných: 3, z toho počet zásadných: 0

Rozporové konanie (s kým, kedy, na akej úrovni, s akým výsledkom): 0
Počet odstránených pripomienok: 0
Počet neodstránených pripomienok: 0

Rezort	Pripomienka	Typ	Vyh. 	Spôsob vyhodnotenia	Poznámka	
ÚV SR
SEOB	K návrhu uznesenia: 
„Návrh uznesenia“ odporúčame upraviť:
VARIANT 1:  -   ponechať časť A. schvaľuje,
-  časť B zmeniť na „poveruje“ predsedu vlády vyhlásiť nariadenie vlády Slovenskej republiky o poskytovaní zahraničného príspevku v inej ako slovenskej mene zamestnancom pôsobiacim v mierových misiách v Zbierke zákonov Slovenskej republiky
VARIANT 2: - v ukladacej časti zmeniť poradie funkcionárov,  ako prvého uviesť predsedu vlády.	O	A	Návrh uznesenia je upravený v súlade s Metodickým pokynom na prípravu a predkladanie materiálov na rokovanie vlády SR (Uznesenie vlády SR č. 512/2001).		
NBS	K § 1: Odporúčame preformulovať, takto ustanovený predmet činnosti nie je v súlade so splnomocňovacím ustanovením § 40a zákona č. 313/2001 Z. z. o verejnej službe v znení zákona č. 165/2002 Z. z., podľa ktorého nariadenie vlády nemá upraviť okruh zamestnancov pôsobiacich v mierových misiách, ale sumu poskytovaného zahraničného príspevku v cudzej mene okruhu zamestnancov pôsobiacim v zahraničí v rámci mierovej misie v závislosti od náročnosti vykonávanej pracovnej činnosti a ďalšie podrobnosti.	O	A	V návrhu sa uvádza znenie dopracované v súlade s pripomienkou.		
GP SR	K § 1: ustanovenie odporúčame upraviť takto: „Toto nariadenie upravuje okruh zamestnancov, ktorí pôsobia v zahraničí  v rámci mierovej misie, o ktorej vyslaní rozhodla vláda Slovenskej republiky alebo s ktorej vyslaním vyslovila súhlas Národná rada Slovenskej republiky, ktorým patrí zahraničný príspevok v peňažných prostriedkoch v inej ako slovenskej mene (ďalej len „zahraničný príspevok“) a sumu zahraničného príspevku pre jednotlivé pracovné činnosti.“.	O	C	Znenie bolo dopracované, nie je však úplne totožné s textom uvedeným v pripomienke.		
UV SR SEOB	K § 2 ods. 1: V texte Návrhu nariadenia... je uvedená maximálna suma zahraničného príspevku 2200 USD mesačne, čo je v rozpore s § 40a  zákona č. 313/2001 Z. z. o verejnej službe, ktorý stanovuje výšku zahraničného príspevku v peňažných prostriedkoch inej meny ako slovenskej vo výške 500 až 2500 USD mesačne. V záujme dodržiavania ustanovení smernice OSN, ako i § 40a zákona č. 313/2001 Z. z. odporúčame prehodnotiť v Návrhu nariadenia... maximálnu sumu   zahraničného  príspevku  na 2500 USD mesačne.	O	N	Nepredpokladá sa, že by veliteľom vojenskej mierovej misie mohol byť civilný zamestnanec. Dôsledkom rešpektovania rovnakého postavenia civilných zamestnancov a profesionálnych vojakov pre účely poskytovania príspevku z prostriedkov OSN je, že v návrhu nie je uvedená pracovná činnosť „veliteľ mierovej misie“. Nebola preto využitá maximálna hranica, po ktorú zákon umožňuje poskytovanie zahraničného príspevku. Súčasne sa tým zosúladil predkladaný návrh nariadenia vlády SR  s § 70 ods. 1, 2 a 6 zákona č. 380/1997 Z. z. o peňažných náležitostiach vojakov v znení zákona č. 563/2001 Z. z.		
VKP SR	K § 2 ods. 1 	Navrhovaná výška zahraničného príspevku v ods. 1  písm.  a)  je nižšia, ako to ustanovuje  § 40a  zákona    č. 313/2001 Z. z.  o štátnej službe v znení neskorších predpisov.	O	N	Pripomienka bola prerokovaná a VKP SR odstúpila od jej ďalšieho uplatňovania.		
MF SR	K § 2 ods. 2: Odporúčame prehodnotiť ustanovenie z aspektu čl. 2 a 120 Ústavy SR.	O	C	Ustanovenie upravuje výšku zahraničného príspevku v inej ako slovenskej mene patriace okruhu zamestnancov pôsobiacich v zahraničí v rámci mierovej misie. Zamestnancom patrí plat v slovenskej mene a zahraničný   príspevok. Plat sa už nedelí podľa § 39 zákona o verejnej službe. To teda znamená, že zahraničný príspevok sa stáva jednou zo zložiek jeho príjmu, obdobnou ako ostatné príplatky poskytované podľa citovaného zákona. Vo vzťahu ku konkrétnemu zamestnancovi plní potom minister obrany funkciu zamestnávateľa a individuálne určuje v rámci rozpätia ustanoveného pre príslušný okruh zamestnancov sumu tohto príspevku. Ustanovenie je v súlade s citovanými článkami a splnomocnením v zákone.		
NBS	K § 2 ods.2: odporúčame  slová „odseku 1“ nahradiť slovami  „ods. 1 písm. a) až f)“.	O	A	Text bol doplnený.		
NBS	K § 2 ods. 3: odporúčame slová „zamestnancovi uvedenému v odseku 1“ nahradiť slovami „zamestnancovi, ktorý pôsobí v mierovej misii“.	O	A	Text bol doplnený.		
GP SR	K § 4: odporúčame uviesť konkrétny dátum nadobudnutia účinnosti.	O	N	Predložený návrh vecne nadväzuje na doterajšiu právnu úpravu, považujeme preto za vhodné ustanoviť jeho účinnosť dňom vyhlásenia  v Zbierke zákonov SR.